CELEX: 32017D0599
Language: da
Date: 2017-03-22 00:00:00
Title: Kommissionens afgørelse (EU) 2017/599 af 22. marts 2017 om forslaget til borgerinitiativ »Unionsborgerskab for europæerne: Forenet i mangfoldighed på trods af jus soli og jus sanguinis« (meddelt under nummer C(2017) 2001)

28.3.2017   
            
            
               DA
            
            
               Den Europæiske Unions Tidende
            
            
               L 81/18
            
         KOMMISSIONENS AFGØRELSE (EU) 2017/599
   af 22. marts 2017
   om forslaget til borgerinitiativ »Unionsborgerskab for europæerne: Forenet i mangfoldighed på trods af jus soli og jus sanguinis«
   
      
         (meddelt under nummer C(2017) 2001)
      
   
   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
   ud fra følgende betragtninger:
   
               (1)
            
            
               Emnet for forslaget til borgerinitiativ »Unionsborgerskab for europæerne: Forenet i mangfoldighed på trods af jus soli og jus sanguinis« omhandler følgende: »Karakteren af og formålet med unionsborgerskabet, især i relation til nationalitet. En medlemsstats udtræden af Unionen og virkningerne deraf. Borgerrettigheder, der er sikret ved EU-retten«.
            
         
               (2)
            
            
               Unionsborgerskabet er et supplement til det nationale statsborgerskab og træder ikke i stedet for dette. Statsborgerskabet i en medlemsstat er en forudsætning for unionsborgerskabet. En persons unionsborgerskab forudsætter derfor, at mindst en af de stater, hvor den pågældende er statsborger, er en EU-medlemsstat.
            
         
               (3)
            
            
               Denne forbindelse mellem statsborgerskabet i en EU-medlemsstat og unionsborgerskabet er fastsat i traktaterne. I traktaterne findes der ingen hjemmel for, at EU-institutionerne til gennemførelse af traktaterne kan vedtage en EU-retsakt med henblik på at tildele unionsborgerskabet til personer, som ikke er statsborgere i en af Unionens medlemsstater.
            
         
               (4)
            
            
               Der kan imidlertid vedtages EU-retsakter til gennemførelse af traktaterne vedrørende rettigheder for tredjelandsstatsborgere, der opholder sig lovligt i en medlemsstat, herunder betingelserne for fri bevægelighed og ophold i de øvrige medlemsstater. Ved en sådan retsakt kan visse rettigheder svarende til dem, der er forbundet med unionsborgerskabet, derfor tillægges statsborgere i en stat, der er udtrådt af Unionen i henhold til artikel 50 i traktaten om Den Europæiske Union.
            
         
               (5)
            
            
               Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
            
         
               (6)
            
            
               Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
            
         
               (7)
            
            
               Af disse grunde — og for så vidt som formålet med nærværende forslag til borgerinitiativ er at udvirke et forslag til en EU-retsakt til gennemførelse af traktaterne vedrørende rettigheder for tredjelandsstatsborgere, der opholder sig lovligt i en medlemsstat, herunder betingelserne for fri bevægelighed og ophold i de øvrige EU-medlemsstater, og navnlig om at tillægge statsborgere i en stat, der er udtrådt af Unionen i henhold til artikel 50 i traktaten om Den Europæiske Union, visse rettigheder svarende til dem, der er forbundet med unionsborgerskabet — bør forslaget til borgerinitiativ anses for ikke at falde åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b).
            
         
               (8)
            
            
               Forslaget til borgerinitiativ med titlen »Unionsborgerskab for europæerne: Forenet i mangfoldighed på trods af jus soli og jus sanguinis« bør derfor registreres. Støttetilkendegivelser til dette forslag til borgerinitiativ bør indsamles for så vidt som dets formål er at udvirke et forslag til en EU-retsakt til gennemførelse af traktaterne vedrørende rettigheder for tredjelandsstatsborgere, der opholder sig lovligt i en medlemsstat, herunder betingelserne for fri bevægelighed og ophold i de øvrige EU-medlemsstater, og navnlig om at tillægge statsborgere i en stat, der er udtrådt af Unionen i henhold til artikel 50 i traktaten om Den Europæiske Union, visse rettigheder svarende til dem, der er forbundet med unionsborgerskabet —
            
         VEDTAGET DENNE AFGØRELSE:
   Artikel 1
   1.   Forslaget til borgerinitiativ med titlen »Unionsborgerskab for europæerne: Forenet i mangfoldighed på trods af jus soli og jus sanguinis« registreres hermed.
   2.   Støttetilkendegivelser til dette forslag til borgerinitiativ kan indsamles på grundlag af en forståelse af, at forslaget har til formål at udvirke et forslag til en EU-retsakt, hvorved borgerne i en medlemsstat, der udtræder i overensstemmelse med artikel 50 i traktaten om Den Europæiske Union, fortsat vil kunne nyde godt af rettigheder svarende til dem, som de havde, da landet var en medlemsstat.
   Artikel 2
   Denne afgørelse træder i kraft den 27. marts 2017.
   Artikel 3
   Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »Unionsborgerskab for europæerne: Forenet i mangfoldighed på trods af jus soli og jus sanguinis«, som repræsenteres ved [Personoplysninger slettet efter samråd med initiativtagerne], der fungerer som kontaktpersoner.
   
      Udfærdiget i Bruxelles, den 22. marts 2017.
      
         
            På Kommissionens vegne
         
         Frans TIMMERMANS
         
            Næstformand
         
      
   
   
      (1)  EUT L 65 af 11.3.2011, s. 1.